Συμμετοχή του Εμπορικού και Βιομηχανικού Επιμελητηρίου Αθηνών στις δαπάνες λειτουργίας των Υπηρεσιών του Ελεγκτικού Συνεδρίου. Η δαπάνη αμοιβής των υπαλλήλων του Ελεγκτικού Συνεδρίου των απασχολουμένων πέραν του κανονικού ωραρίου εργασίας των, εις τον διενεργούμενο, στο κατάστημα του Εμπορικού και Βιομηχανικού Επιμελητηρίου Αθηνών, κατασταλτικό έλεγχο των απολογισμών του των ετών 1969-1990, βαρύνει τον προϋπολογισμό του νομικού προσώπου. Η δαπάνη της προηγούμενης παραγράφου ορίζεται στο ποσό των δρχ. 5.500.000 για χρονικό διάστημα ενός έτους και κατανέμεται με απόφαση του Προέδρου του Ελεγκτικού Συνεδρίου στο συνεργείο υπερωριακής απασχόλησης που συγκροτείται από υπαλλήλους του. Η αμοιβή του ανωτέρω συνεργείου θα υπολογισθεί βάσει των διατάξεων του Ν. 1505/84, όπως τροποποιήθηκε με το Ν. 1810/88 και θα βαρύνει το σχετικό κονδύλιο προϋπολογισμού χρήσης 1995 στον οποίο υπάρχει σχετική πρόβλεψη. Στον Υπουργό Εμπορίου αναθέτουμε τη δημοσίευση και εκτέλεση του παρόντος διατάγματος.